ร้านอาหารและเครื่องดื่ม ที่ราคาเป็นกันเองมากๆ พอๆ กับบรรยากาศ ที่เหมือนไปนั่งกินกาแฟในสวนบ้านเพื่อน แถมบางวันมีดนตรีสดมาขับกล่อมให้ฟังกันกลางสวนอีกด้วย เป็นร้านที่จะนั่งกิน นั่งคุยกันนานแค่ไหน หรือจะอยู่จนร้านปิดเลยเจ้าของ ร้านก็ไม่ว่า ถ้าหิวน้อยสั่งแค่สลัดหรือแซนวิชต่างๆ ราคาไม่เกิน 100 บาท แต่ถ้าหิวจัดๆ ต้องสั่งพวกอาหารจานเดียวอย่างข้าวผัด หรือสปาเก็ตตี้ ราคาเริ่มต้นที่  65  บาท เท่านั้น ส่วนเครื่ิองดื่มก็ยิ่งแล้วใหญ่ ราคาถูกมากจนแปลกใจ เพราะเคยกินแต่ที่ราคาร้อยอัพ แต่ที่กาแฟบ้านบางอ้อราคาเครื่องดื่มแก้วละ 45-65  บาทเท่านั้นเอง กินมื้อนึง หมดไม่เกิน 200  บาท ประหยัดและอร่อยแบบนี้ ต้องจัดไว้ในทำเนียบซะหน่อย